CELEX: 62014CN0381
Language: el
Date: 2014-08-11 00:00:00
Title: Υπόθεση C-381/14: Αίτηση προδικαστικής αποφάσεως την οποία υπέβαλε το Juzgado de lo Mercantil n ° 9 de Barcelona (Ισπανία) στις 11 Αυγούστου 2014 — Jorge Sales Sinués κατά Caixabank SA

3.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 388/3
            
         Αίτηση προδικαστικής αποφάσεως την οποία υπέβαλε το Juzgado de lo Mercantil no 9 de Barcelona (Ισπανία) στις 11 Αυγούστου 2014 — Jorge Sales Sinués κατά Caixabank SA
   (Υπόθεση C-381/14)
   2014/C 388/03
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Mercantil no 9 de Barcelona
   
      Διάδικοι στην υπόθεση της κύριας δίκης
   
   
      Ενάγων: Jorge Sales Sinués
   
      Εναγομένη: Caixabank SA
   
      Προδικαστικά ερωτήματα
   
   Δεδομένου ότι η ισπανική έννομη τάξη προβλέπει στο άρθρο 43 του LEC (1) το ανασταλτικό ή προδικαστικό αποτέλεσμα της ατομικής αγωγής που ασκείται από τον καταναλωτή παράλληλα με τη συλλογική αγωγή, μέχρις ότου εκδοθεί τελεσίδικη απόφαση επί της τελευταίας, με αποτέλεσμα ο καταναλωτής να δεσμεύεται από την απόφαση αυτήν έχοντας στερηθεί τη δυνατότητα να προβάλει ισχυρισμούς προς όφελός του ή να προτείνει αποδεικτικά μέσα, κάνοντας χρήση όλων των δικονομικών όπλων:
   
               1)
            
            
               Μπορεί να θεωρηθεί [ότι η ισπανική έννομη τάξη προβλέπει] κατάλληλο και αποτελεσματικό μέσο, σύμφωνα με το άρθρο 7, παράγραφος 1, της οδηγίας 93/13/ΕΟΚ (2);
            
         
               2)
            
            
               Σε ποιον βαθμό συνιστά το ως άνω ανασταλτικό αποτέλεσμα εμπόδιο για τον καταναλωτή κατά την καταγγελία των καταχρηστικών ρητρών στη σύμβασή του, και, ως εκ τούτου, παράβαση του άρθρου 7, παράγραφος 1, της ως άνω οδηγίας;
            
         
               3)
            
            
               Συνιστά παράβαση του άρθρου 7, παράγραφος 3, της οδηγίας 93/13/ΕΟΚ το γεγονός ότι ο καταναλωτής δεν μπορεί να αποδεσμευθεί από τη συλλογική αγωγή;
            
         
               4)
            
            
               Ή, αντιθέτως, το ανασταλτικό αποτέλεσμα του άρθρου 43 του LEC είναι σύμφωνο με το άρθρο 7 της οδηγίας 93/13, αν θεωρηθεί ότι τα δικαιώματα του καταναλωτή προστατεύονται πλήρως από τη συλλογική αγωγή, λαμβανομένου υπόψη ότι η ισπανική έννομη τάξη προβλέπει άλλους δικονομικούς μηχανισμούς εξίσου αποτελεσματικούς για την προστασία των δικαιωμάτων του, καθώς και χάριν της αρχής της ασφάλειας δικαίου;
            
         
      (1)  Ley de Enjuiciamiento Civil.
   
      (2)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95, σ. 29).